Diskografia Simy

Diskografia slovenskej speváčky Simy pozostáva zo štyroch štúdiových albumov, troch EP, 63 singlov, 12 spoluprác ako hosťujúci umelec a 63 videoklipov ako hlavný umelec a 8 ako hosťujúci umelec. Dokázala sa presadiť aj bez hranosti v rádiách, keďže v roku 2022 sa dlhodobo držala na vrchole v rebríčkoch streamovacích služieb ako najstreamovanejšia slovenská interpretka.
Jej videoklipy na YouTube dosahujú hranicu niekoľko milónov pozretí a ihneď po vydaní obsadzujú popredné priečky slovenského rebríčka YouTube trending. V decembri 2020 sa v prvej päťke umiestnili až tri skladby (#1 - „Dookola“, #3 - „Slobodná“, #5 - „Psychopat“). Jej YouTube kanál má doposiaľ viac ako 399 miliónov zhliadnutí (2024). 
Po skončení v súťaži Hlas Česko Slovenska v roku 2012 vydala debutový singel s názvom „Over You“.
O tri roky ju uviedol raper Ego na scénu vďaka úspešnému projektu Podzemgang, ktorý založil na podporu začínajúcich interpretov. Tu pôsobila aj Sima a pre Podzemgang vznikol jej úspešný singel v spolupráci s Egom s názvom „On je len kamarát“. Videoklip v tom čase s takmer štyrmi miliónmi zhliadnutí dal speváčke pred ostatnými členmi Podzemgangu značný náskok. Videoklip bol z neznámych dôvodov odstránený z YouTube kanálu Podzemgang.
Nasledovala takmer dvojročná práca na vydávaní singlov s videoklipom s odstupom dvoch mesiacov, ktoré vyvrcholilo vydaním debutového albumu "Femina" v novembri 2017. Najúspešnejšou skladbou z albumu je jednoznačne jej druhá spolupráca s Egom s názvom „Princíp vzájomnosti“. Videoklip ku skladbe má doposiaľ na YouTube viac ako 20 miliónov zhliadnutí. Nasledoval rovnomenný singel „Femina“, ktorý sa umiestnil i v rebríčku hranosti slovenských rádií. Speváčka rok nato vytvorila pozmenenú verziu skladby prostredníctvom spolupráce s hygienickou značkou Always. Obidva single patria doteraz medzi TOP 5 najsledovanejších videoklipov speváčky.
Druhý štúdiový album "Podla seba" na trh dostal začiatkom decembra 2018 a už pred vydaním mal vďaka predobjednávkam status zlatej platne za viac než 2000 predaných kusov.
Prvý singel „Spolu“ zaznamenal obrovský internetový úspech. V rebríčku TOP 50 najhranejších domácich singlov v slovenských rádiách sa umiestnil sa na 16. priečke a takisto sa Sima po prvý krát objavila aj v českých rebríčkoch, kde sa singel najvyššie dostal na 5. miesto v TOP 50 domácich digitálnych singlov v Česku. Videoklip ku skladbe mal za pol roka 12 miliónov zhliadnutí a v súčasnosti je s 36,7 miliónmi zhliadnutí 4. najsledovanejší slovenský videoklip na YouTube (okrem detskej tvorby). Medzi hosťami na albume opäť nechýba Ego, pribudol aj Separ a Kali. Duet s Kalim „Nevolaj mi“ sa ako jej jediný singel dostal do rebríčka TOP 100 najhranejších skladieb na Slovensku, kde sa umiestnil na 45. mieste.
V roku 2019 hosťovala na Kaliho skladbe „Aj ty“ a vydala tretí štúdiový album "Bombím".
Ďalším úspešným singlom, na ktorom spolupracovala sa stala skladba „Pumpa“. Singel v spolupráci s Egom a Benom Cristovaom sa držal päť týždňov po sebe na vrchole rebríčka TOP 100 digitálnych singlov na Slovensku.
Koncom roka 2020 vydala prvé EP "OMG", ktoré získalo ocenenie EP roka v Ruka Hore Awards.
V roku 2021 nasledovalo EP "Story" s piatimi plnohodnotnými skladbami, pričom k nim pribudla aj šiesta – bonusová – v podobe tohoročného letného hitu „Keď si so mnou“. Druhá vydaná skladba „Jazero“, na ktorej spolupracovala s českým raperom Trippom, je úplne iná, ako predošlá Simina tvorba, na ktorú sú fanúšikovia zvyknutí. Melancholická pieseň však zožala obrovský úspech na YouTube - za pár hodín nazbierala takmer 300-tisíc videní.
Začiatkom roka 2022 sa objavila na singli „Dostať z hlavy“ s Gabryellom zo skupiny Nerieš. Videoklip ku skladbe bol v „trendoch“ niekoľko týždňov po sebe.
Štvrtý štúdiový album "Masterpiece" bol vydaný v roku 2022 a ako prvý album sa dostal na vrchol rebríčka predajnosti na Slovensku. Najúspešnejším singlom z albumu je duet s Benom Cristovaom „V oblakoch“. Videoklip ku skladbe získal za prvých päť dní viac ako 450-tisíc pozretí.
Od roku 2023 vydala úspešné single „Forever Young“, „Bejby“ a „Tvoje ruže“.
V novembri 2024 vyšlo nové EP "Lonely".
Videoklipy.
Sledovanosť.
Nasledujúca tabuľka uvádza prehľad najprehrávanejších videoklipov Simy na YouTube s rokom zverejnenia, albumom, linkom, YouTube kanálom a približným počtom zhliadnutí.
Umiestnené videoklipy.
Nasledujúca tabuľka uvádza prehľad umiestnených videoklipov Simy v slovenských rebríčkoch YouTube Rewind s rokom umiestnenia, rebíčkom, umiestenou priečkou a aktuálnym približným počtom zhliadnutí.
Externé odkazy.
Prehľad umiestnených albumov v rebríčkoch ČNS IFPI:
Prehľad umiestnených skladieb v rebríčkoch ČNS IFPI: